શું આપ જાણો છો? ગુટખામાં વપરાતી ઉતરતી કક્ષાની ચીજવસ્તુ જેમકે, ચાવવાની તમાકુ, સોપારી તથા અન્ય સુગંધિત અખાદ્ય મસાલામાં કેન્સરને આમંત્રણ આપતું, `carcinogens=કાર્સિનજિન્સ` નામનું ઝેરી તત્વ, બીડી-સિગરેટ કરતાં ૩૦% વધુ પ્રમાણમાં સમાવિષ્ટ હોય છે, જે વ્યસનીના મોઢા-ગળાના પોલાણના ભાગે જ્યાં કાકડાના કોષોને ગંભીર નુકશાન પહોંચાડી છેવટે, કેન્સર જેવા જીવલેણ રોગમાં પરિણમે છે. વિશ્વભરમાં, દર વર્ષે ગુટકા જેવી ચાવવાની તમાકુના સેવનથી આશરે ૧.૩ અબજ લોકો અલગ-અલગ ૧૩ પ્રકારનાં વિવિધ કેન્સરથી ગ્રસિત થઈને પીડાય છે તથા દર વર્ષે ૧.૪૦ કરોડ માનવીઓ અકાલ મૃત્યુને વરે છે. માનવીના ગળામાં કાકડામાં કેન્સર થયા બાદ શરીરનાં અન્ય અંગો જેવાંકે, લોહીની નસો(કોરોનરી ધમની), જઠર, કિડની, જાતીય ક્ષમતા, બરોળ(Spleen),ફેફસાં, હ્રદય તથા ગુદા જેવાં અંગો પણ કાલાંતરે ખરાબ થઈ જાય છે. ગુટખા-કેન્સરના દર્દીને શરૂઆતમાં,ગળામાં દુખાવો, અવિરત ઉધરસ,ગળફામાં લોહી પડવું, શ્વાસ લેવામાં તકલીફ, અંતે ગરદનના ભાગે કેન્સરની ગાંઠ ઉપસી આવે છે. વર્લ્ડ બેંક તથા વર્લ્ડ હેલ્થ ઓર્ગેનાઈઝેશન (WHO)ના સર્વે મુજબ વિકાસશીલ દેશોમાં સન-૨૦૩૦ સુધીમાં ગુટખા જેવા ઉત્પાદનના સેવનથી દર વર્ષે કેન્સર જેવા રોગથી પીડાઈને, ૩૫ થી ૬૯ ની વયના આશરે દસ લાખ લોકો મૃત્યુનો ભોગ બનશે. જોકે, વિશ્વભરમાં,વર્લ્ડ હેલ્થ ઓર્ગેનાઈઝેશન (WHO) અને ઇન્ટરનેશનલ એજન્સી ફોર રિસર્ચ ઓન કેન્સર (IARC - INTERNATIONAL AGENCY FOR RESEARCH ON CANCER) દ્વારા દર વર્ષે, તારીખ ૪ ફેબ્રુઆરીના દિને, `વિશ્વ કેન્સર દિવસ` મનાવી, લોકોને જીવલેણ કેન્સરના રોગથી ઉગારવાના નિષ્ઠાવંત પ્રયાસ કરવામાં આવે છે છતાં પણ, આપણા દેશમાં તમાકુ સંબંધિત રોગ અંગેનો સારવાર ખર્ચ, દર વર્ષે લગભગ ૨૭૦ અબજ રૂપિયા જેટલો છે. ભારતની કુલ વસ્તીના આશરે ૧૭% લોકો ગુટખા પ્રોડક્ટનું સેવન કરે છે ત્યારે, આપ જો ગુટખાનું સેવન કરતા હોવ તો સન-૨૦૩૦માં આપનાં તનમનધનને ભગવાન પણ બચાવી શકશે કે કેમ? તે ગંભીર શંકાનો વિષય છે..!